《搔首》
明代·沈明臣

今古浮生亦自怜，中原搔首望祁连。
长城北绕千秋塞，大夏西开万里天。
碣石宫前盐作海，玉门关外酒为泉。
秦皇汉武元英杰，莫道年年但戍边。

作者简介：浙江鄞县人，字嘉则。诸生。偕徐渭为胡宗宪幕僚。有诗名，即兴作铙歌十章，援笔立就，为宗宪激赏。后宗宪以严党下狱死，为之讼冤。继往来吴楚闽粤间。卒年七十余。歌诗约七千余首，有《丰对楼诗选》、《荆溪唱和诗》、《吴越游稿》。